ເຮືອບິນລົບ ແອັຟ 22 ຂອງ ສະຫະລັດ ບິນສະແດງກຳລັງ ຢູ່ເກົາຫລີໃຕ້
ເຮືອບິນລົບອາຍພົ່ນ ທີ່ເຣດ້າຈັບບໍ່ໄດ້ F-22 ບິນຜ່ານແລະລົງຈອດ ທີ່ຖານທັບອາກາດ Osan ໃກ້ໆນະຄອນຫຼວງໂຊລ ຂອງເກົາຫຼີໃຕ້.
ເຮືອບິນລົບອາຍພົ່ນ 4 ລຳຂອງສະຫະລັດ ບິນຜ່ານເກົາຫລີໃຕ້ ໃນວັນພຸດມື້ນີ້ ຊຶ່ງເປັນການສະແດງກຳລັງເທື່ອຫຼ້າສຸດ ຕໍ່ເກົາຫຼີ ເໜືອ ໃນການທົດລອງລະເບີດນິວເຄລຍ ແລະຍິງລູກສອນໄຟ ຂີປະນາວຸດຫວ່າງບໍ່ດົນຜ່ານມານີ້ ເຮືອບິນລົບ ທີ່ເຣດ້າຈັບບໍ່ໄດ້ F-22 ໄດ້ລົງຈອດທີ່ຖານທັບອາ ກາດໂອຊານ ໃກ້ກັບນະຄອນຫຼວງໂຊລ ບໍ່ເທົ່າໃດຊົ່ວໂມງລຸນ ຫລັງທີ່ໄດ້ບິນຂຶ້ນຈາກຖານທັບປະຈຳການທີ່ເກາະໂອກີນາວາ ຂອງຍີ່ປຸ່ນ ພົນໂທ Terren O’Shaughnessy ຜູ້ບັນຊາການກຳລັງທາງອາກາດຮ່ວມລະຫວ່າງສະ ຫະລັດກັບເກົາຫຼີ ກ່າວວ່າ ການປະຕິບັດງານນີ້ແມ່ນສະແດງໃຫ້ເຫັນເຖິງຄວາມເຂັ້ມແຂງ ໃນການເປັນພັນທະມິດລະຫວ່າງສະຫະລັດກັບສາທາລະນະລັດເກົາຫຼີ ແລະການຕັດສິນ ໃຈຂອງປະເທດທັງສອງເພື່ອຮັກສາສະຖຽນລະພາບຢູ່ໃນແຫລມເກົາຫລີ ການປະຕິບັດງານໃນວັນພຸດມື້ນີ້ ມີຂຶ້ນ 10 ມື້ຫລັງຈາກພຽງຢາງໄດ້ຍິງລູກສອນໄຟໄລຍະ ໄກ ແລະນຳເອົາອັນທີ່ພຽງຢາງເວົ້າວ່າ ເປັນດາວທຽມສັງເກດການໂລກຂຶ້ນສູ່ວົງໂຄຈອນ ການຍິງລູກສອນໄຟດັ່ງກ່າວ ແມ່ນໄດ້ຖືກປະນາມໂດຍປະຊາຄົມນາໆຊາດວ່າເປັນການ ລະເມີດການລົງໂທດຂອງສະຫະປະຊາຊາດ ຕໍ່ການທົດລອງລູກສອນໄຟໄລຍະໄກຂອງ ເກົາຫລີເໜືອ ໃນຄັ້ງກ່ອນ ກຳປັ່ນດຳນ້ຳ USS North Corolina ກໍໄດ້ເດີນທາງໄປເຖິງເກົາຫຼີໃຕ້ ໃນວັນຈັນທີ່ຜ່ານ ມາ ເພື່ອເຂົ້າຮ່ວມການຊ້ອມລົບ ລະຫວ່າງສະຫະລັດກັບເກົາຫລີໃຕ້ ອົງການຂ່າວຢອນ ຮັບລາຍງານວ່າ ກຳປັ່ນບັນທຸກເຮືອບິນທີ່ແລ່ນດ້ວຍພະລັງນິວເຄລຍ John C Stennis ກໍຈະເຂົ້າຮ່ວມການຊ້ອມລົບປະຈຳປີ ລະຫວ່າງສະຫະລັດ ກັບເກົາຫລີໃຕ້ຊຶ່ງຈະມີຂຶ້ນໃນ ເດືອນໜ້ານີ້